ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea numărului de premii și a sumei necesară premierii elevilor cu rezultate deosebite obținute în anul școlar 2023-2024 la olimpiadele școlare**

Consiliul Local al Municipiului Lugoj;

Având în vedere referatul Serviciului administrație locală – Compartimentul relații cu instituții de învățământ, culte, cultură, sănătate și sport nr. 16/113511/(RU)113512 din 15.11.2024;

Având în vedere referatul nr. 16/115055/(RU)115056 din 19.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 199 din 15.11.2024 pentru îndreptarea erorii materiale din Hotărârea Consiliului Local nr. 376 din 28.12.2023 privind concesionarea directă către S.C. RUNARINA SOLUTIONS S.R.L., a unui teren în suprafaţă de 169 m.p., situat în intravilanul Municipiului Lugoj, înscris în C.F. nr. 409512 Lugoj, nr. cadastral 409512 (Nr. topografic: 196/3);

Luând în considerare raportul de specialitate nr. 16/115147/(RU)115148 din 20.11.2024 întocmit de Direcția juridică – Compartimentul relații cu instituții de învățământ, culte, cultură, sănătate și sport;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere procesul-verbal nr. 16/113362/(RU)113363 din 14.11.2024, precum și Dispoziția Primarului Municipiului Lugoj nr. 970 din 19.09.2023 privind desemnarea persoanei responsabile cu verificarea documentelor depuse de unitățile de învățământ preuniversitar din Municipiul Lugoj, pentru premierea elevilor cu rezultate deosebite obținute la olimpiadele școlare și a elevilor care au obținut la examenul de evaluare națională sau la examenul de bacalaureat media 10;

Având în vedere Hotărârea Consiliului Local nr. 126 din 31.05.2023 pentru aprobarea Regulamentului privind premierea elevilor cu rezultate deosebite obținutela olimpiadele școlare și a elevilor care au obținut la examenul de evaluare națională sau la examenul de bacalaureat media 10;

Văzând prevederile art. 8 alin. (1), art. 106 alin. (1) lit. k), art. 140 alin. (2) lit. e) și alin. (3) lit. b) din Legea nr. 198/2023 a învățământului preuniversitar, cu modificările și completările ulterioare;

Luând în considerare prevederile art. 7 pct. 23 lit. u) și art. 13 lit. d) din Ordinul nr. 5707/2024 pentru aprobarea Statutului elevului;

Având în vedere prevederile art. 5 alin. (3) și pct. 7 lit. f) din Anexa 2, Capitolul II din Legea nr. 273/2006 privind finanțele publice locale, cu modificările și completările ulterioare;

În conformitate cu art. 7 din Hotărârea de Guvern nr. 536/2016privind stimularea performanţei şcolare înalte din învăţământul preuniversitar, cu modificările ulterioare;

Luând în considerare Metodologia-cadru de organizare și desfășurare a competițiilor școlare aprobată prin Ordinul Ministrului Educaţiei, Cercetării, Tineretului şi Sportului nr. 3035/2012, cu modificările ulterioare;

Având în vedere prevederile art. 109 și art. 110 alin. (1) și alin. (4) din Legea 227/2015 privind Codul Fiscal, cu modificările și completările ulterioare;

În conformitate cu art. 87 alin. (5), art. 129 alin. (2) lit. b) și d) și alin. (7) lit. a) și art. 139 alin. (3) lit. a) din Ordonanța de urgență nr. 57/2019 privind Codul administrativ, cu modificările și completările ulterioare;

În temeiul dispozițiilor art. 196 alin. (1) lit. a) și art. 243 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă numărul de premii și suma necesară premierii elevilor cu rezultate deosebite obținute în anul școlar 2023-2024 la olimpiadele școlare, potrivit anexei care face parte integrantă din prezenta hotărâre.

 **Art.2.** - Îndeplinirea prevederilor prezentei hotărâri se încredinţează Compartimentului relații cu instituții de învățământ, culte, cultură, sănătate și sport.

 **Art.3.** - Prezenta hotărâre se comunică:

 - Instituţiei Prefectului, Judeţul Timiş;

 - Primarului Municipiului Lugoj;

 - Direcţiei juridice;

- Direcţiei management financiar;

- Compartimentului relaţii cu instituţii de învăţământ, culte, cultură, sănătate și sport ;

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 191 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |